Bosna i Hercegovina

FEDERACIJA BOSNE I HERCEGOVINE

ŽUPANIJA ZAPADNO HERCEGOVAČKA

OPĆINA POSUŠJE

**OPĆINSKO VIJEĆE**

Broj: \_\_\_\_\_\_\_\_\_\_\_\_\_\_

Posušje, \_\_\_\_\_\_\_\_\_\_\_2022. godine

Na temelju članka 19. stavak 2. točka i) Zakona o lokalnoj samoupravi Županije Zapadnohercegovačke („Narodne novine Županije Zapadnohercegovačke“, broj 3/09, 18/11 i 11/17) i članka 24. stavak 1. točka 11. Statuta općine Posušje („Službeni glasnik općine Posušje“, broj: 1/08, 8/08, 2/10 i 1/17), Općinsko vijeće općine Posušje na \_\_\_\_\_\_\_ sjednici, održanoj dana \_\_\_\_\_\_\_\_\_\_\_\_\_\_ godine, donijelo je

**O D L U K U**

**o izmjenama i dopunama Odluke o određivanju naziva**

**trgova i ulica u općini Posušje**

**Članak 1.**

U Odluci o određivanju naziva trgova i ulica u općini Posušje („Službeni glasnik općine Posušje“, broj: 1/05, 5/05, 10/05 i 12/18) u članku 1.

* točka 136. mijenja se i glasi: „Put za Grude odvaja se od Vukovarske ulice (kod kružnog toka u blizini prodajnog centra DIVNA), ide prema jugoistoku i završava na k.č. 792/1 k.o. Lipovice (kod skretanja za Orečevu Dragu).“
* točka 137. mijenja se i glasi: „Put za Imotski počinje od završetka Dalmatinske ulice, ide prema jugozapadu i završava kod Graničnog prijelaza Osoje.“

Iza točke 137. dodaju se nove točke koje glase:

„138. Ulica Ivana Lenkovića počinje od k.č. 1863/4 k.o. Bešlići, ide prema istoku i završava na spoju sa Ulicom Fausta Vrančića.

139. Ulica pobijenih franjevaca odvaja se od Ulice Ante Starčevića kod k.č. 1319 k.o. Bešlići, ide prema jugu i završava na spoju s Ulicom pape Siksta V.

140. Ulica Hrvatskog narodnog preporoda odvaja se od Ulice kralja Zvonimira, ide prema sjeveru i završava na spoju sa Ulicom Put Donjih Jukića.“

Članak 2.

Sastavni dio ove Odluke je grafički prikaz novih ulica.

Članak 3.

Ova Odluka stupa na snagu idućeg dana od dana objave u Službenom glasniku općine Posušje.

**PREDSJEDNIK**

Ivan Lončar